Vakana

Ny vakana dia zavatra boribory kely izay namboarina hanana endrika mahafinaritra na voajanahary sady misy loaka ahafahana mampitohy azy maromaro amin' ny alalan' ny tady na kofehy ary iambozonana na ahodidina ny lanton-tanana hatao haingo na fiarovana"Dikan'ny teny : vakana", Rakibolana, www.rakibolana.org"Vakana", Rakibolana sy Rakipahalalana malagasy, www.motmalgache.org. Amin' ny fomban-drazana malagasy dia mitana toerana lehibe eo amin' ny fombafomba ara-pivavahana sy eo amin' ny fiarahamonina ary mahakaska ny tontolon' ny tany aman-danitra ny vakana. Mety ho vita amin' ny zavamaniry, vato, tandroka, taolana, akorandriaka, fitaratra, metaly ary plastika ny vakana.

 Famaritana ankapobeny 
Ny vakana dia zavatra boribory na boribory lavalava vita amin' ny zavamaniry (voa, taho namboarina), vato, fitaratra (any amin' ny morontsiraka atsinanana sy avaratra), akorandriaka, taolana, indraindray metaly, izay atohitohy ho lasa karazana firavaka ilaina amin' ny fombafomba, ampiasaina ho ody fiaro, ho mariky ny sata ara-piarahamonina misy ny tena, ho zavatra azo tsapain-tanana ifandraisana amin' ny masinaAkademia Malagasy, Rakibolana MalagasyRajaonarimanana, Lexique des croyances malgaches.

 Fampiasana ny vakana 

 Vakana sy hasina 
Ao amin' ny finoan-drazana malagasy dia mifandray matetika amin' ny hasina (fahefana ara-panahy) ny vakana. Heverina ho manana ny lanjany amin' ny lafiny fombafomba amin' ny fifandraisana amin' ny razana ny vakana sasany. Ny vakana no zavatra azo tsapain-tanana ampiasaina ho fitoeran' ny hasina. Miankina amin' ny fiaviany sy ny fombafomba fanokanana azy ary ny firazanan' izay mampiasa azy ny fahombiazan' ny vakanaMaurice Bloch, From Blessing to ViolenceRaymond Decary, La religion des Malgaches.

 Vakana miaro 
Azo ampiasaina ho ody fiaro amin' ny zava-dratsy toy ny mosavy sy ny angatra na matoatoa ny vakana. Matetika ny vakana no manam-pifandraisana amin' ny zavamaniry fanao fanafody sy amin' ny tsodrano ary amin' ny fadySophie Blanchy, Médecines et religions à MadagascarPierre Vérin, Civilisation malgache.

 Vakana sy satam-piarahamonina 
Ara-tantara dia nanana andraikitra ara-piarahamonina sy ara-pôlitika ihany koa ny vakana. Natokana ho an' ny andriana sy ho an' ny mpanandro ary ho an' ny ombiasy ny karazana vakana sasany. Mety manondro ny firazanana sy ny anjara asa eo amin' ny fanatanterahana fombafomba manokana ary ny fahefana hanelanelana amin' ny razana ny  vakana. Any amin' ny faritra sasany dia lovain' ny taranaka ny vakanaGeorges Condominas, Essais sur les structures sociales malgachesRaymond Decary, Mœurs et coutumes des Malgaches.

 Vakana sy sikidy 
Ampiasaina amin' ny fikarakarana sikidy koa ny vakana: isana ara-pombafomba sy kirakiraina an' ohatra ary ampiarahina amin' ny sikidy. Tsy mahasolo ny sikidy ny vakana, fa azo ampiasaina ho fitaovana fanampiny ho azyPaul Ottino, Mythes et représentations du monde malgache.

 Ohabolana momba ny vakana 

 Miditra an-tsipiriany, ohatra ny vakan' ny Talaotra.
 Natao ihany ny mandevina lohan' angidina, fa tsy tonga vakan-karanana.
 Vakam-potsin' andevolahy: ka sady an-doha no an-tongotra.
 Vakana tsileondoza: anarany fotsiny ihany fa ny loza no tsy ho avy.

 Lisitry ny anaram-bakana 
Inty ny lisitry ny anaram-bakana malagasy: aferom-borona - akoran-tsifotra - alakaosy - ampamelona - angareja - atodimpody - atodimpody - atodinosy - atodinosy - atodiosy - bemiorika - bijikely - dian-tsiriry - dosy - famakivola (famaky vola) - fanjaibola (fanjai-bola) - fenomanana - fenomanana - fierenana - hange - hangy - harena tsy maty - harenatsimaty - hasaka - hirijy - ilijavona - jijikely - keliandonaka - kelisahilonaka - lakambazimba - lobaloba - mahafehitena - mahafehitena - maitsomanana - maitsomavana - maizinkitro - malaimisaraka - mananjara - manarimbintana - manavodrevo - manjakabeantany (manjaka be antany) - marojinja - masombola (masom-bola) - masonamboatorana - masondandy - masondandy - moraporitra - ombalahivola -ranolalina - ravimanta - ravimbelo - rongo firaka - rongo vakam-potsy - sainty - samalama - samisamy - sarihangy - soamalama - soamanodidina - tafita - tahonanganala - tain-jaza - tananorana - tanterakala - tohy vandana - tongahasina - tongahasina - tongarivo - tratramborona - tratramborondreo - tsiambandrafy - tsiambanindahy - tsiambanindrafy - tsiambohibatana - tsiambohitrinimanana - tsiatosidahy - tsiatosidahy - tsiatosika - tsiatosika - tsilaiby - tsilaimby - tsilaitra - tsilaitra - tsileomparimbona - tsileondoza - tsileondoza - tsimandrilalana - tsimarofy - tsimatinarivolahy - tsiribihy - tsitiamivonto - tsitiamoty - tsy mandry lalana - vakamaivana - vakambazimba - vakambony - vakambony - vakamiarina - vakamiarina - vakamifidiandriana - vakampotsy - vakampotsy - vakandosy - vakandranolalina - vakanjirika - vakankaranana - vakantainjaza - vakantany - vakantany - vakantody - vakantody - vakantsilaiby - vakantsileondoza - vazanandriana - velomiriaria - velomiriaria - velomody - velomody - velonarivotaona - velonarivotaona - voahanginandriana - voahangindrano - voahangindrano - voahangy - voavola - vodilanitra - vodilanitra - vonibe - vonibezara - vonifotsy - vonikely - vonimbazaha - voniravo - voronosy.

 Fanovozan-kevitra 

 Pagès, P. (1971), Vakana malagasy (Perles malgaches), Musée d'art et d’archéologie de l'Université de Madagascar, Tananarive — Travaux et documents, n° 6.
 Bernard-Thierry, Solange (1959),  "Perles magiques à Madagascar", Journal de la Société des Africanistes, tome 29, fascicule 1, pp. 33-90.
 Legrip-Randriambelo, Olivia (2020), Le plastique, c'est magique ? Circulation et technique de fabrication des perles magico-religieuses à Madagascar, Africanistes (OpenEdition Journals).
 Mampionona, Miora (2006, 2015), Le système symbolique des assemblages de perles dans la tradition sihanaka, Mémoire de DEA (2006), puis thèse de doctorat en anthropologie (2015), Université de Toliara / Antananarivo.
 Renel, Charles (1919), "Les amulettes malgaches. Ody et sampy", Bulletin de l’Académie malgache, t. II.
 Mantaux, Christian Georges (1970), "Perles malgaches du XIXᵉ et du XXᵉ siècle", Taloha. Revue du Musée d’Art et d’Archéologie (Antananarivo), 3:193-208.
 Rasoarifetra, Bako (2011), Les perles de Vohémar. Origine et marqueurs culturels, Études océan Indien 46-47:178-193.

 Graeber, David (1996), Beads and Money: Notes toward a Theory of Wealth and Power, American Ethnologist 23(1):4-24.
 Graeber, David (2007), Lost People: Magic and the Legacy of Slavery in Madagascar, Indiana University Press.
 Panini, Augusto (2008), Middle Eastern and Venetian Glass Beads. Eighth to Twentieth Century, Skira, Paris

 Pallaver, Karin (2009), "A Recognized Currency in Beads. Glass Beads as Money in Nineteenth-century East Africa", in Money in Africa, British Museum Editions.
 Burguet, Delphine (2014), Figures des maîtres rituels. Les devins-guérisseurs dans l'histoire et aujourd'hui : savoir, action et pouvoir à Madagascar.

 Jereo koa 

 Ody

 Sapile
 Sampy
 Voahangy
 Coix lacryma-jobi
 Abrus precatorius
 Adenanthera pavonina.

 Loharano